előzetes időpont-egyeztetés szükséges
Az eljárás rövid ismertetése: Magyar állampolgár szülő külföldön született gyermekének Magyarországon történő anyakönyvezése. A kérelemről készülő adatlap és az okmányok továbbításra kerülnek Budapest Főváros Kormányhivatalának Hazai Anyakönyvi Osztályához.  Az anyakönyvi eseményről magyar nyelvű születési anyakönyvi kivonat készül. 
Az eljárás jogi alapja: 
· A Polgári Törvénykönyvről szóló 2013. évi V. törvény
· Az anyakönyvi eljárásról szóló 2010. évi I. törvény
· Az anyakönyvezési feladatok ellátásának részletes szabályairól szóló 429/2017. (XII. 20.) Korm. rendelet
· A nemzetközi magánjogról szóló 2017. évi XXVIII. törvény
· A magyar állampolgárságról szóló 1993. évi LV. törvény, valamint a magyar állampolgárságról szóló 1993. évi LV. törvény végrehajtásáról szóló 125/1993. (IX. 22.) Korm. rendelet
· A polgárok személyi adatainak és lakcímének nyilvántartásáról szóló 1992. évi LXVI. törvény, valamint a polgárok személyi adatainak és lakcímének nyilvántartásáról szóló 1992. évi LXVI. törvény végrehajtásáról szóló 146/1993. (X. 26.) Korm. rendelet
· Az általános közigazgatási rendtartásról szóló 2016. évi CL. törvény
· 331/2006. (XII. 23.) Korm. rendelet a gyermekvédelmi és gyámügyi feladat- és hatáskörök ellátásáról, valamint a gyámhatóság szervezetéről és illetékességéről
· 149/1997. (IX. 10.) Korm. rendelet a gyámhatóságokról, valamint a gyermekvédelmi és gyámügyi eljárásról
Illetékességi terület: A kérelem bármely település Polgármesteri Hivatalának Anyakönyvvezetőjénél benyújtható. A születés bejegyzésére a Budapest Főváros Kormányhivatala Hazai Anyakönyvi Osztálya illetékes.
Benyújtandó dokumentumok:
· a szülők személyazonosító igazolványa, útlevele, lakcímkártyája
· a gyermek születési anyakönyvi kivonat hiteles magyar fordításban (OFFI)
· a szülők házassági anyakönyvi kivonata hiteles magyar fordításban (OFFI)
· házasságon kívül született gyermek esetében teljes hatályú apai elismerő nyilatkozat
Eljárási illetékek: Az eljárás illetékmentes.
Eljárás megindítása: személyes megjelenéssel történik
Ügyintézési határidő: a Kormányhivatal ügyintézőjének kézhezvételétől számított 40 nap 
I. fokon döntést hozó szerv: Herceghalom Község Anyakönyvvezetője, illetve a Budapest Főváros Kormányhivatala Hazai Anyakönyvi Osztálya 
II. fokon eljáró hatóság: Az anyakönyvi szerv döntéseivel szemben nincs helye fellebbezésnek, a fél azonban a határozat ellen közigazgatási pert indíthat a határozat közlésétől számított 30 napon belül közigazgatási tevékenységgel okozott jogsérelemre hivatkozással a közigazgatási és munkaügyi bíróságnál.

